A BIZOTTSÁG 2122/2004/EK RENDELETE
(2004. december 13.)
azon mennyiségek rögzítéséről, amelyekre az 1279/98/EK rendelettel Bulgária és Románia számára megállapított, marha- és borjúhúsra vonatkozó vámkontingensek keretében a 2005. január 1. és június 30. közötti időszakra vonatkozóan behozatali engedély iránti kérelmek nyújthatók be
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a 2003/286/EK és a 2003/18/EK tanácsi határozatokkal a Bolgár Köztársaság és a Román Köztársaság számára megállapított, marha- és borjúhúsra vonatkozó vámkontingensek részletes alkalmazási szabályainak megállapításáról szóló, 1998. június 19-i 1279/98/EK bizottsági rendeletre (1) és különösen annak 4. cikke (4) bekezdésére,
mivel:
(1)
Az azon mérték meghatározásáról, amelynek erejéig helyt lehet adni az 1279/98/EK rendeletben Bulgáriára és Romániára vonatkozóan meghatározott marha- és borjúhús-vámkontingensekre 2004. júliusában benyújtott behozatali engedélyek iránti kérelmekről szóló, 2004. július 23-i 1349/2004/EK bizottsági rendelet (2) meghatározza a2004. július 1. és december 31. közötti időszakra vonatkozóan benyújtott behozatali engedély iránti kérelmek elfogadásának feltételeit.
(2)
Az 1279/98/EK rendelet 2. cikkének első albekezdésében említett, Bulgáriából származó, 2004. július 1. és december 31. között különleges feltételekkel behozható marha- és borjúhústermékek mennyisége kimerítette a teljes rendelkezésre álló mennyiséget.
(3)
Az 1279/98/EK rendelet 2. cikkének első albekezdésében említett, Romániából származó, 2004. július 1. és december 31. között különleges feltételekkel behozható marha- és borjúhústermékek azon mennyisége, amelyre nézve engedélyeket igényeltek, nem éri el a rendelkezésre álló mennyiséget. Következésképpen az említett cikk második albekezdésének megfelelően az ebben az időszakban fennmaradó mennyiségeket hozzá kell adni a következő időszakban rendelkezésre álló mennyiségekhez Románia esetében.
(4)
Az 1279/98/EK rendelet 2. cikkének második albekezdésének megfelelően a Romániából származó, 2005. január 1. és június 30. között különleges feltételekkel behozható marha- és borjúhústermékek mennyiségeit az előző időszak fennmaradó mennyiségeinek figyelembevételével kell meghatározni,
ELFOGADTA EZT A RENDELETET:
1. cikk
Azon mennyiségeket, amelyekre az 1279/98/EK rendeletben szabályozott, marha- és borjúhúsra vonatkozó vámkontingensek keretében a 2005. január 1. és június 30. közötti időszakra behozatali engedély iránti kérelem nyújtható be, e rendelet melléklete rögzíti a származási ország és a kontingensek száma szerint.
2. cikk
Ez a rendelet 2004. december 14-én lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. december 13-án.